Verbruikerskommissie ondersoek Ford | Maroela Media
Verbruikerskommissie ondersoek Ford
Foto: AP Photo/Gene J. Puskar, File
Die Nasionale Verbruikerskommissie het bekend gemaak dat hy 'n ondersoek na Ford Suid-Afrika en sy handelaars begin het.
Die ondersoek hou verband met beweerde verbode gedrag. Ebrahim Mohamed, kommissaris van die kommissie, het gesê Ford is op 28 Februarie van die ondersoek in kennis gestel.
"Ek kan bevestig die kommissie het 'n ondersoek begin rakende Ford SA en sy handelaars se bedrywighede nadat ons klagtes van beweerde verbode gedrag ontvang het." Volgens Mohamed het die kommissie sedert Desember meer as 130 klagtes ontvang teen Ford SA rakende verskeie kwessies, waaronder die herroeping van die Ford Kuga 1.6 Eco Boost wat maklik aan die brand slaan.
Mohamed het gesê hulle ontvang daagliks nog klagtes. "Die kommissie beskou die bewerings van beweerde verbode gedrag in 'n baie ernstige lig. Ons sal geen steen onaangeraak laat om antwoorde te kry oor die kwessies wat deur verbruikers geopper is nie.
"Ons het Ford SA se ondersoekverslag ontvang en het in die lig van die verslag en die klagtes van verbruikers besluit om die saak te ondersoek. Ons versoek mense wat geraak word hierdeur om ons die nodige tyd te bied om die saak behoorlik aan te raak."
Volgens Mohamed is die skending van verbruikers se regte gelykstaande aan menseregteskendings. "Dit is nie toeval dat die regte in die Verbruikerbeskermingswet ietwat soortgelyk is aan dié in die Handves van Menseregte in ons Grondwet nie."
In 'n oogwink dodelik siek: 'Die onsekerheid oor môre verteer jou'
Vrou sterf ná verkragting: Verdagte was op parool
Maroela, julle sê 2 keer in die berig verbode bedrag? Seker gedrag?
mnr mohamed wil jy nie asb, please, bite, kanalla, por favor daardie Handves van Menseregte in ons Grondwetlik aan pres Zuma en sy hele cabinet gaan voorlees nie?
Dit is net skandelik dat Ford Sa en die banke so iets toelaat.hoop hulle kierentjies braai
Soortgelyk aan die menseregte handves seg jy? En gaan julle dit toepas soos die menseregtekomissie? So ouens met wit Kugas kan maar vergeet. ;-)